Ναός του Αγίου Ιωάννη του Βαπτιστή

Ο Ναός του Αγίου Ιωάννη του Βαπτιστή ή κοινώς Άγιος Ιωάννης Πρόδρομος του Μαγγούτη ήταν εκκλησάκι στην βυζαντινή Αθήνα. Βρισκόταν βόρεια της Ακρόπολης. Αφιερωματική επιγραφή αναφέρει ότι κτίστηκε από τους Κωνσταντίνο και Αναστώ και το τέκνο τους, Ιωάννη, δρουγγάριο του βασιλικού στρατού το έτος ςτοθ, δηλαδή 6379 από κτίσεως κόσμου, δηλαδή το έτος 871 της σημερινής χρονολόγησης. Ήταν διακοσμημένος με ωραία βυζαντινή αγιογραφία του Αγίου Ιωάννη με μορφή άγγελου, να κρατάει ειλητάριο στο δεξί και πινάκιο στο αριστερό με την κομμένη κεφαλή του αγίου.

Πηγές
 Τάσος Νερούτσος: Χριστιανικαί Αθήναι. Αθήνα, 1889, σελ. 77

Χριστιανικοί ναοί στην Αθήνα